ମାଗୁଣି ଚରଣ କୁଅଁର

ମାଗୁଣି ଚରଣ କୁଅଁର, (୧୨ ଫେବୃଆରୀ ୧୯୩୭ - ୦୧ ଜୁନ ୨୦୨୪) କାଠ କଣ୍ଢେଇ ନାଚର ଜଣେ ଦକ୍ଷ ବିନ୍ଧାଣୀ ଥିଲେ । ଓଡ଼ିଶାରେ କାଠ କଣ୍ଢେଇ ନାଚ ବଞ୍ଚେଇ ରଖିବାରେ ସେ ପ୍ରମୁଖ ଭୂମିକା ଗ୍ରହଣ କରିଥିଲେ । ପିଲାଦିନରୁ ମାଟି କଣ୍ଢେଇ ଗଢିବାର କୌଳିକ ପରମ୍ପରାକୁ ଆଦରି ନେଇଥିବା ମାଗୁଣି ଚରଣ, ଦିନରେ ମାଟି କଣ୍ଢେଇ ଗଢୁଥିଲେ ଓ ରାତିରେ ଗାଁ ରାମଲୀଳାରେ ଗୀତ ଗାଉଥିଲେ ଓ ବାଜା ବଜାଉଥିଲେ ।  ୧୬ ବର୍ଷ ବୟସରେ, ତାଙ୍କ କଣ୍ଢେଇର ଜଣେ ଗ୍ରାହକ, ମକ୍ରଧ୍ୱଜ ଝରାଙ୍କ ପରାମର୍ଶରେ, ମାଗୁଣି ଚରଣ କାଠ କଣ୍ଢେଇ ନାଚକୁ ଆଦରି ନେଇଥିଲେ । 

୧୯୫୫ ମସିହାରେ, ମାଗୁଣି ଚରଣ ନିଜର ୫ ଜଣ ସହାୟକ ଓ ମାତ୍ର ୪ଟଙ୍କା ପୁଞ୍ଜିକୁ ଆଧାର କରି "ବିଶ୍ୱକର୍ମା କଳାକୁଞ୍ଜ " ନାମକ ସଂସ୍ଥା ଗଠନକରି, ଆଧୁନିକ ଢଙ୍ଗରେ କାଠ କଣ୍ଢେଇ ନାଚର ପ୍ରଦର୍ଶନ ଆରମ୍ଭ କରିଥିଲେ । ମାଗୁଣି ଚରଣ ଏକାଧାରରେ କଣ୍ଢେଇ ନିର୍ମାଣ କରିବା, ଯାତ୍ରାର ସଂଳାପ ଲେଖିବା ଓ ଯାତ୍ରାର ସଙ୍ଗୀତ ନିର୍ଦ୍ଦେଶନା ଦେବା ଆଦି କାମ କରିପାରୁଥିଲେ । ସେ ପୁରୁଷ, ମହିଳା, ପଶୁପକ୍ଷୀ ଓ ଅନ୍ୟାନ୍ୟ ବିଭିନ୍ନ ପ୍ରକାର କଣ୍ଠସ୍ୱର ମଧ୍ୟ ସୃଷ୍ଟି କରିପାରୁଥିଲେ । ସାମୟିକ କଥାବସ୍ତୁ ଓ ପୌରାଣିକ ଗାଥାକୁ ନେଇ ସେ କଣ୍ଢେଇ ନାଚ ପରିବେଷଣ କରୁଥିଲେ । http://www.odisha.com/20070115/fullstory/art.html

ରାଜ୍ୟ ଓ ରାଜ୍ୟ ବାହାରେ ବହୁ ସ୍ଥାନରେ କଣ୍ଢେଇ ନାଚ ପରିବେଷଣ କରି ବହୁ ପୁରସ୍କାର ଜିତି ସାରିଥିବା ମାଗୁଣି ଚରଣ ,ନିଜ କଳାର ଭବିଷ୍ୟତକୁ ନେଇ କିନ୍ତୁ ସନ୍ଦିହାନ ସ୍ଥିତିରେ ଥିଲେ । ପୃଷ୍ଟପୋଷକତାର ଅଭାବ ଓ ଅନ୍ୟ ପୁରୁଷମାନଙ୍କର ଏ କଳାପ୍ରତି ଅନାଗ୍ରହ ଯୋଗୁ, ଏ କଳା ଲୋପପାଇଯିବାର ଆଶଙ୍କା ପ୍ରକାଶ କରିଥିଲେ ।http://www.telegraphindia.com/1120523/jsp/odisha/story_15519044.jsp#.UyktdM6OyVE

୨୦୨୩ ମସିହାରେ ମାଗୁଣିଙ୍କୁ  ମାନ୍ୟବର ରାଷ୍ଟ୍ରପତିଙ୍କଦ୍ୱାରା ଭାରତର ଚତୁର୍ଥ ସର୍ବୋଚ୍ଚ ବେସାମରିକ ସମ୍ମାନ ପଦ୍ମଶ୍ରୀରେ  ସମ୍ମାନିତ କରାଯାଇଥିଲା ।https://www.padmaawards.gov.in/Content/PadmaAwardees2023.pdf

 ଗାଲେରି 

 ସମ୍ମାନ ଓ ପୁରସ୍କାର 
 ୧୯୮୪- ଓଡ଼ିଶା ସଙ୍ଗୀତ ନାଟକ ଏକାଡେମୀ ସମ୍ମାନ 
 ୨୦୦୪ - କେନ୍ଦ୍ର ସଙ୍ଗୀତ ନାଟକ ଏକାଡେମୀ ସମ୍ମାନhttp://www.odisha.com/20050827/fullstory/Arts.award.Orissa.html
 ୨୦୧୨ - ଉପେନ୍ଦ୍ର ଭଞ୍ଜ ସମ୍ମାନhttp://www.newindianexpress.com/states/odisha/Upendra-Bhanja-Samman-for-Maguni-Kuanr-Damodar-Hota/2013/11/30/article1919892.ece#.UykuAs6OyVE
 ୨୦୧୪ - ବୁଦ୍ଧ ସମ୍ମାନhttp://www.thestatesman.net/news/39488-dhauli-kalinga-mahotsav.html
 ୨୦୨୩ - ପଦ୍ମଶ୍ରୀ

 ମୃତ୍ୟୁ 
୨୦୨୪ ମସିହା ଜୁନ ମାସ ୧ ତାରିଖ ଦିନ କେନ୍ଦୁଝର ଜିଲ୍ଲାରେ ଅବସ୍ଥିତ ତାଙ୍କ ପୈତୃକ ଗ୍ରାମ ବୈଦରାଜ ସାହିରେ ସେ ନିଜ ଶେଷ ନିଶ୍ୱାସ ତ୍ୟାଗ କରିଥିଲେ ।

 ଆଧାର 

ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:୨୦୨୪ ମୃତ୍ୟୁ
ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:ପଦ୍ମଶ୍ରୀ ସମ୍ମାନିତ